  Майя Бывальцева Удмуртиысь шкоалосын классъёсты карнтинэ ворсалозы, 10 процентэз пиналъёс висьыны усизы ке. Со сярысь 2-тӥ куарусёнэ улосвыл тӧролэн мерлыко вотэсъёсын меӵак эфирез дыръя элькунысь тазалыкез утёнъя министр Георгий Щербак ивортӥз. Коронавирус инфекцилэсь азьвыл классъёссын 20 процентэз пиналъёс висьыны кутско ке вал, со классэз карантинэ ворсаллязы. 2020-тӥ арын куронъёсты чурытатӥзы, табере 10 процентэз дышетскисьёс висьыку классъёсты карантинэ ворсалозы Георгий Щербак, Удмуртиысь тазалыкез утёнъя министрУдмуртиысь дышетонъя но тодосъя министр Светлана Болотникова ватсаз, Роспотребндзорлэн элькунъя упралвениез котькуд учырез нимаз эскероз шуыса. Классы висись кылдӥз ке, Роспотрбенадзор кулэ ужрадъёс ортчытоз. Собере ужанрадлык пӧртэм луыны быгатэ – озьы, кызьы курозы. Классэз карантинэ ворсаны косӥзы ке, сое ворсалозы Светлана Болотникова, Удмуртиысь дышетонъя но тодосъя министрТодэ вайытом, Удмуртиысь ваньмаз муниципал кылдытэтъёсын пиналъёсты школаын сюдонъя но санитар куронъёсты быдэсъянъя ӟырдыт телефон линос ужало.  Тегъёс: Тазалык Дышетон Ижкар Удмуртия карантин пиналъёс школаос СветланаБолотникова ГеоргийЩербак  